“Manchester Siti” va Ederson qoyilmaqom ko‘rsatkich qayd etdi

Kecha, 29-oktabr sanasida futbol bo‘yicha Angliya premyer ligasi 10-turi doiraisda “Manchester Siti” safarda “Tottenhem” mehmoni bo‘lib, (1:0) g‘alaba qozondi.

Bu orqali jamoa APLdagi ketma-ket 6 ta o‘yinda o‘z darvozasi daxlsizligini saqlab qoldi. Barcha uchrashuvlarda jamoa darvozasini braziliyalik Edereson qo‘riqladi.
22-sentabrdan boshlab barcha musobaqalarda jamoa faqat Chempionlar Ligasida “Hoffenhaym”dan bitta gol o‘tkazib yubordi.
Kechagi g‘alabadan so‘ng “Manchester Siti” “Liverpul”ga yetib oldi. Ikkala klub ham 26 ochkoga ega holda, musobaqa karvonboshisi bo‘lib turibdi.